বঙ্গ
মৌর্য সাম্রাজ্য মগধেই গড়ে উঠেছিল। মৌর্য সাম্রাজ্যের প্রতিষ্ঠাতা ছিলেন চন্দ্রগুপ্ত মৌর্য। এই সাম্রাজ্য অশোকের রাজত্বকালে দক্ষিণ এশিয়া, পারস্য, আফগানিস্তান অবধি বিস্তার লাভ করেছিল। পরবর্তীকালে শক্তিশালী গুপ্ত সাম্রাজ্য মগধেই গড়ে ওঠে যা ভারতীয় উপমহাদেশের উত্তরাংশে এবং পারস্য এবং আফগানিস্তানের কিছু অংশে বিস্তার লাভ করেছিল। বাংলার প্রথম স্বাধীন রাজা ছিলেন শশাঙ্ক যিনি ৬০৬ খ্রিস্টাব্দ থেকে রাজত্ব করেছিলেন।
প্রথম বৌদ্ধ পাল রাজা প্রথম গোপাল ৭৫০ খ্রিস্টাব্দে গৌড়ে নির্বাচনের মাধ্যমে ক্ষমতায় আসেন। পাল বংশের সবচেয়ে শক্তিশালী দুই রাজা ছিলেন ধর্মপাল (রাজত্বকাল ৭৭৫-৮১০ খ্রিস্টাব্দ) এবং দেবপাল (রাজত্বকাল ৮১০-৮৫০ খ্রিস্টাব্দ)।
প্রথম বিগ্রহপাল
রমেশচন্দ্র মজুমদার ৮৫০ থেকে ৮৫৩ খ্রিষ্টাব্দে, আবদুল মোমিন চৌধুরী ৮৬১ থেকে ৮৬৬ খ্রিষ্টাব্দে, বিন্দেশ্বরী প্রসাদ সিনহা ৮৬০ থেকে ৮৬৫ খ্রিষ্টাব্দে এবং দীনেশচন্দ্র সরকার ৮৫৮ থেকে ৮৬০ খ্রিষ্টাব্দে প্রথম বিগ্রহপালের রাজত্বের সময়কালকে নির্ণয় করেছেন। এর মধ্যে প্রথম তিনজন মনে করেন প্রথম শূরপাল ও প্রথম বিগ্রহপাল একই সময়ে পৃথক স্থানে রাজত্ব করতেন।